laion/Wikipedia-Exotic huggingface dataset:
Med.ge

Med.ge - ქართულენოვანი სამედიცინო პორტალი. ძირითადად ორიენტირებულია სამედიცინო სფეროს სპეციალისტებზე, თუმცა ღიაა ფართო მომხმარებლისთვისაც. ინფორმაცია საიტზე განთავსებულია კატალოგებად. საიტის სტრუქტურაა: სიახლეები- სიახლეები სამედიცინო სფეროდან; მედიკამენტები - საქართველოში რეგისტრირებული, დასურათებული, სრული ანოტაციებით; დაავადებები - განმარტებებითა და დასურათებით; ექიმები - ინფორმაციები საქართველოში მოღვაწე სპეციალისტებზე და მათი ბლოგები; კლინიკები - ინფორმაცია საქართველოში არსებული კლინიკების შესახებ ახალი ლიტერატურა - ახალი სამედიცინო ლიტერატურა; ფარმაცევტული კომპანიები - კომპანიების საკონტაქტო ინფორმაცია, მედიკამენტების ნუსხა სტატიები - სამედიცინო სპეციალური და პოპულარული (ფართო მომხმარებელზე ორიენტირებული); დიეტები - კალორიები, ვიტამინები, გასახდომი დიეტები, სისხლის ჯგუფის მიხედვით დიეტები, ცნობილი ადამიანების დიეტები; კატალოგი - ინფორმაცია სამედიცინო დაწესებულებებზე, ფარმაკოლოგიურ კომპანიებზე და სხვა. ვებ-პორტალის მისამართი დაარქივებული 2011-04-11 საიტზე Wayback Machine.
კენესა

კენესა — ყარაიტული ან სპარსული სინაგოგის სახეობა. სიტყვა წარმოდგება არამეულიდან, ნიშნავს „საკრებულოს“ (ებრაულად სინაგოგა გამოითქმის, ბეით ქნესეთი ). კენესა, როგორც წესი არის ებრაული სინაგოგის მსგავსი. მათთვის დამახასიათებელია ის, რომ ყველა მათგანი მდებარეობს ჩრდილოეთისა და სამხრეთის ღერძზე, შესასვლელი აქვს ჩრდილოეთის მხრიდან. კენესა შედგება: ვესტიბიული (azar), სადაც მრევლი ტოვებს ფეხსაცმელებს. კენესაში ფეხსაცმლით შესვლა აკრძალულია. მოშავ ზეკენიმი (ებრაული מושב זקנים მოხუცების დასაჯდომი), ხის მერხები მხრცოვანთა და დასაფლავებაზე მისულთათვის. ჩვეულებრივ არის დაბალჭერიანი. ხოლო სხვენი მოშავ ზეკენიმის თავზე არის განკუთვნილი ქალებისთვის, რომლებიც არ უნდა ეჩვენონ მამაკაცებს მთავარ სართულზე. შულხანი (שולחן), მთავარი დარბაზი, სადაც მლოცველი კაცები და ბავშვები იჩოქებენ. კენესას იატაკი უმეტესად მოფარდაგებულია, თუმცა თანამედროვე კენესებს შულხანში მერხები აქვთ ხალიჩების ნაცვლად. გეხანი ან ალტარი, შემაღლებული ადგილი, სადაც დგას სარიტუალო კიდობანი და მოძღვარი. დღემდე მოღწეული კენესებიდან 9 არის ყირიმში. ყოველი მათგანი არის აღნუსხული, როგორც მემორიალური ნაგებობა. მთავარი მოქმედი კენესა ყარაიტებისთვის არის ყირიმში, ევპატორიაში. იგი შეიცავს ორ დამოუკიდებელ კენესას, რომლებიც გაიხსნა 1999 და 2005 წლებში. კენესა ლიეტუვაში აშენდა XIV საუკუნეში ტრაკაიში, ბირჟაიში, კედაინეიში, პანევეჟისსა და ვილნიუსში. ადრეული XX საუკუნიდან კენესა ლიეტუვაში დგას ტრაკაისა და ვილნიუსში, რომლებიც დღესაც ფუნქციონირებენ. ტრაკაი ვილნიუსი ევპატორია კუფუთ კალე ყარაიტების კენესა (კიევი) გოროდეტსკი კენესა კიევში შეგიძლიათ იხილოთ მედიაფაილები თემაზე „კენესა“ ვიკისაწყობში. ყარაიტული კენესა დაარქივებული 2015-09-23 საიტზე Wayback Machine. — ვირტუალური ყარაიტული მუზეუმი
ძველი ტრაკაი

ძველი ტრაკაი (ლიეტ. Senieji Trakai) ისტორიული სოფელი ლიეტუვაში ტრაკაიდან 3 კმ-ში 1500 მაცხოვრებლით. სოფელი დასახლებულია პოლონელებით, ლიეტუველებითა და რუსებით. მას კვეთს ვილნიუს-ვარშავის სარკინიგზო მაგისტრალი. სოფლის ძირითადი ნაწილი გამოცხადებულია არქიტექტურულ ნიმუშად. მთავარი ქუჩა გაშენებულია მსგავსი- ორფანჯრიანი, ხის სახლებით, რომლებიც ერთმანეთის პირისპირ დგნან ვიწრო ქუჩაზე. ლიტვის დიდმა მთავარმა გედიმინასმა დაიწყო კერნავედან დედაქალაქის გადატანა ტრაკაიში (ძველი ტრაკაიში)და აღმართა აგურის ციხე 1321 წლამდე ცარიელ ადგილას. 1337 წელს იგი გადაიქცა ახლად დაარსებული ტრაკაის სათავადოს რეზიდენციად. გედიმინასის ვაჟმა კეისტუტისმა ახალი ციხე დღევანდელი ტრაკაის ტერიტორიაზე. ძველი ტრაკაის ციხე დაანგრიეს ტევტონებმა 1391 წელს, ხოლო ციხის ნანგრევები ვიტაუტასმა გადასცა ბენედიქტელ ბერებს 1405 წელს. ვარაუდობენ, რომ XV საუკუნეში აგებული მონასტერი გედიმინასის დროინდელი ციხის ნანგრევებზეა აგებული. About Senieji Trakai Elderate დაარქივებული 2007-09-28 საიტზე Wayback Machine.
მერცხლისებრნი

მერცხლისებრნი (ლათ. Hirundinidae) — ფრინველთა ოჯახი ბეღურასნაირთა რიგისა. მათი სხეულის სიგრძე 10-23 სმ აღწევს. გავრცელებული არიან მთელ დედამიწაზე, არქტიკისა და ანტარქტიკის გარდა. ცნობილია 79 სახეობა. საქართველოში მობუდარი გადამფრენია: ქალაქის მერცხალი (ლათ. Delichon urbica), სოფლის მერცხალი (ლათ. Hirundo rustica), მენაპირე მერცხალი (ლათ. Riparia riparia), მთის მერცხალი (ლათ. Ptyonoprogne rupestris), წელწითურა მერცხალი (ლათ. Hirundo daurica). მერცხლისებრთა ბუდეს ნახევრად სფეროსებური ან ბრტყელი მათარის ფორმა აქვს. ზოგი მდინარისპირა ციცაბო თიხნარ ნაპირებში თხრის სოროს, ზოგი კი ხის ფუღუროში ბუდობს. ხშირად ქმნიან კოლონიებს. მერცხლისებრნი იკვებებიან მწერებით, რომლებსაც ჰაერში იჭერენ. მხოლოდ 1 სახეობა ჭამს ღვიის კენკრას. ჟორდანია რ., ქართული საბჭოთა ენციკლოპედია, ტ. 6, თბ., 1983. — გვ. 596.
ქიმიური რეაქცია

ქიმიური რეაქცია — ქიმიური მოვლენები, რომელთა მიმდინარეობა დაკავშირებულია ნივთიერების შემადგენლობის ცვლასთან. ქიმიური რეაქციისას ნივთიერებები ერთმანეთზე მოქმედებენ და ერთი ნივთიერებიდან წარმოიქმნება სხვა ნივთიერებები, ამის გამო ქიმიურ რეაქციებს ქიმიურ ურთიერთქმედებასაც უწოდებენ. ამ დროს მოლეკულები იშლება, ატომები კი უცვლელი რჩება. ქიმიური რეაქციების მიმიდინარეობისათვის საჭიროა მოლეკულების ერთმანეთთან შეხება, შეჯახება. სხვადასხვა გაზებსა და ხსნარებს შორის რეაქცია რომ მოხდეს, საჭიროა მათი შერევა. წყალბადი შერევისთანავე უერთდება ფთორს. ე. ი. რეაქცია თავისთავად იწყება და მიმდინარეობს, მაგრამ ბევრი რეაქცია თავისთავად არ მიმდინარეობს. მაგალითად წყალბადისა და ქლორის ნარევში რეაქცია რომ დაიწყოს, საჭიროა ამ ნარევის დასხივება სინათლით. წყალბადისა და ჟანგბადის ნარევში რეაქცია რომ აღიძრას, საჭიროა ამ ნარევის გაცხელება ან ამ გაზების ნარევში კატალიზატორის შეტანა. არსებობს ოთხი ტიპის რეაქციები: დაშლის, შეერთების, ჩანაცვლების და მიმოცვლის. მთავარი სტატია: დაშლის რეაქცია. ქიმიურ რეაქციებს, რომელთა მიმდევრობისას ერთი ნივთიერებისაგან მიიღება რამდენიმე ახალი ნივთიერება დაშლის რეაქციები ეწოდება. ამ ტიპის რეაქციებისათვის დამახასიათებელია ის, რომ ერთი ნივთიერების გარდაქმნით ორი ან რამდენიმე ახალი ნივთიერება მიიღება. ასე მაგალითად:გაცხელებისას ბერთოლეს მარილის დაშლით მიიღება კალიუმის ქლორიდი და ჟანგბადი: 2   K C l O 3 ⟶ 2   K C l +   3   O 2 ↑ {\displaystyle \mathrm {2\ KClO_{3}\longrightarrow 2\ KCl+\ 3\ O_{2}\uparrow } } მთავარი სტატია: შეერთების რეაქცია. ქიმიურ რეაქციებს, რომლის მიმდინარეობისას რამდენიმე ნივთიერებისაგან მიიღება ერთი ახალი ნივთიერება, შეერთების რეაქცია ეწოდება. მაგალითად: ვერცხლისწყლის დაჟანგვა ხანგრძლივი გაცხელებისას: 2   H g +   O 2 ⟶ 2   H g O {\displaystyle \mathrm {2\ Hg+\ O_{2}\longrightarrow 2\ HgO} } მთავარი სტატია: ჩანაცვლების რეაქცია. რეაქციებს, რომელთა მიმდინარეობისას მარტივი ნივთიერების ატომებით ჩაინაცვლება ატომები რთული ნივთიერების მოლეკულებში, ჩანაცვლების რეაქციები ეწოდება. თუ მეტალურ რკინას სპილენძის მარილის ხსნარში ჩავუშვებთ, რკინა სპილენძის ადგილს დაიკავებს, ხოლო სპილენძი მეტალის სახით გამოიყოფა: F e +   C u S O 4 ⟶   F e S O 4 +   C u {\displaystyle \mathrm {Fe+\ CuSO_{4}\longrightarrow \ FeSO_{4}+\ Cu} } მთავარი სტატია: მიმოცვლის რეაქცია. ქიმიურ რეაქციებს, რომელთა მიმდინარეობისას რთული ნივთიერებების მოლეკულები მიმოიცვლებიან თავისი შემადგენელი ნაწილებით, მიმოცვლის რეაქციები ეწოდება. მიმოცვლის რეაქციაა მაგ: N a O H +   H C l ⟶   N a C l +   H 2 O {\displaystyle \mathrm {NaOH+\ HCl\longrightarrow \ NaCl+\ H_{2}O} } ქიმიურ გარდაქმნას თითქმის ყოველთვის ახლავს ენერგიის გამოყოფა ან შთანთქმა. ამ ნიშნის მიხედვით ქიმიური რეაქციები შეიძლება დავყოთ ეგზოთერმულ და ენდოთერმულ რეაქციებად. მთავარი სტატია: ეგზოთერმული რეაქცია. ეგზოთერმული რეაქციის მიმდინარეობისას გამოიყოფა სითბო. მაგალითად გოგირდოვანი რკინის წარმოქმნისას გამოიყოფა სითბო, რომელსაც Q სიმბოლოთი აღნიშნავენ: Fe + S → FeS + Q მთავარი სტატია: ენდოთერმული რეაქცია. ენდოთერმული რეაქციის მიმდინარეობა დაკავშირებული სითბოს შთანთქმასთან. 2 O 2 + 2 N = 2 N O {\displaystyle {2O_{2}+2N=2NO}} ქიმიური მოვლენა ქიმიური რეაქციის სიჩქარე ქიმიური რეაქციების შექცევადობა კატალიზატორი ქიმიური რეაქციების სია
სუფოზია

სუფოზია (ლათ. suffosio — ძირის გამოთხრა) — ქანებში ჩაჟონილი წყლის მიერ წვრილი მინერალური ნაწილაკებისა (მექანიკური სუფოზია) და ხსნადი ნივთიერებების გამოტანა (გამოტუტვა). სუფოზია არღვევს გრუნტების მიკროაგრეგატულ სტრუქტურას, წარმოქმნის მიწისქვეშა სიღრუეებს და იწვევს ზემოთ მდებარე შრეების ჩაწოლას, რის გამოც ხმელეთის ზედაპირზე ჩნდება 10 მ და ზოგჯერ მეტი დიამეტრის დუბეები და ძაბრები. სუფოზია — სტატია დიდი რუსული ენციკლოპედიიდან (რუსული)
ყაჩაღის ასული რონია

„ყაჩაღის ასული რონია“ (შვედ. Ronja Rövardotter) — ასტრიდ ლინდგრენის რომანი, რომელიც 1981 წელს გამოიცა. ნაწარმოებში მოთხრობილია ყაჩაღის ასულ რონიას და ყაჩაღის ვაჟ ბირკის თავგადასავლები ტყეში, რასაც მოჰყვა მათი ოჯახების (მანამდე მოსისხლე მტრების) შერიგება და დამეგობრება. ყურადღება!  ქვემოთ მოყვანილია სიუჟეტის და/ან დასასრულის დეტალები. რონია მატისის, ყაჩაღთა მეთაურის ერთადერთი შვილია. ყაჩაღები ცხოვრობენ უღრან ტყეში, ძველ ციხე-კოშკში, რომელიც რონიას დაბადების ღამეს მეხმა ორად გაყო. გოგონა მამაცი და კეთილია და ყველა ყაჩაღი მას პატივს სცემს. იგი დიდ დროს ატარებს ციხე-კოშკში სეირნობით და არც კი ეჭვობს, რომ იქ მისთვის უცნობებიც ცხოვრობენ. მაგრამ ერთ დღეს იგი აღმოაჩენს, რომ კოშკის მეორე ნაწილში ცხოვრობს ყაჩაღ ბორკას, მატისის მტრის ხალხი. ბორკას ჰყავს შვილი, ბირკი, რომელსაც რონია უმეგობრდება. მაგრამ მშობლები ამ მეგობრობას წინ აღუდგებიან. რონია და ბირკი ტოვებენ სახლს და დასახლდებიან ტყეში, სადაც ველური ბუნება და უცნაური არსებებია. მშობლებს ენატრება შვილები და ძველი მტრობის დავიწყება მათ დასაბრუნებლად ერთადერთი გზაა. საბოლოოდ, ყაჩაღური კლანები ერთიანდებიან, მაგრამ რონია და ბირკი მოულოდნელად აცხადებენ, რომ მომავალში ყაჩაღურ ცხოვრებას არ აპირებენ. ყაჩაღის ასული რონია საქართველოში პირველად 2002 წელს დაიბეჭდა. იგი გამოსცა გამომცემლობა „დიოგენემ“. 1984 წელს გამოვიდა მხატვრული ფილმი „ყაჩაღის ასული რონია“. ფილმი წარმატებული იყო და 1985 წლის ბერლინის საერთაშორისო კინოფესტივალზე ვერცხლის დათვი მიიღო. შვედეთში ფილმის ჩვენებას 1.5 მილიონზე მეტი ადამიანი დაესწრო. ↑ Holmlund, Christine (2003). „Pippi and Her Pals“. Cinema Journal. 42.2 (Winter 2003): 4. ↑ Awards for Ronja Rövardotter (1984). ციტირების თარიღი: 2008-07-07. ↑ Box office / business for Ronja Rövardotter (1984). ციტირების თარიღი: 2008-07-08.
სუფრული

სუფრული — ქართული (ქართლ-კახური) კლასიკური, მაღალმხატვრული საგუნდო სიმღერა, აგრეთვე ქართული ხალხური სასიმღერო შმოქმედების ცნობილი ჟანრი, რომელსაც განეკუთვნება მდიდარი და მრავალფეროვანი გუნდური სიმღერები: „ჩაკრულო“, „მრავალჟამიერი“, „მო, ლხინი ვნახოთ“, „ჩვენ მშვიდობა“, „მასპინძელსა მხიარულსა“, „დალიე ღვინო, იქნება“, „ყურძენმა სთქვა“, „თამარქალო“ და სხვა. არტემ ერქომაიშვილის ცნობით, სუფრაზე ძველად სიმღერებს წინ უსწრებდა სალხინო საგალობლები — „დღეს საღმრთომან მადლმან“, „მოდით და ვსვათ სასმელი ახალი“, „დიდება ღმერთსა“, „თამადებს გაუმარჯოს“, „სადღეგრძელო“, „მრავალჟამიერი“ (ცხრანაირი), „მადლობელი ვარ“, აგრეთვე „სიყვარულმა მოგვიყვანა“, „შენ ხარ ვენახი“ და სხვა. ქართული საბჭოთა ენციკლოპედია, ტ. 9, თბ., 1985. — გვ. 615.
აუკშტადვარისი

აუკშტადვარისი (ლიეტ. Aukštadvaris) — დაბა ტრაკაის რაიონში, ლიეტუვაში. იგი მდებარეობს მდინარე ვერკნეზე. 2011 წლის მონაცემებით მისი მოსახლეობა 977 ადამიანს ითვლის. აუკშტადვარისში არის 1837 წელს ანტონ მალეუსკის მიერ აშენებული მალეუსკის სასახლე. ქალაქში არის საუკუნოვანი მუხა, რომლის ჩრდილქვეშ უყვარდა ჯდომა ადამ მიცკევიჩს (დაუზუსტებელი გადმოცემის მიხედვით). ↑ http://std.gmcrosstata.ru/webapi/opendatabase?id=vpn2002 <a href="https://wikidata.org/wiki/Track:Q126709488"></a> ↑ Всероссийская перепись населения 2010 года. Численность по муниципальным образованиям и населенным пунктам Архангельской области ↑ 2011 census. Statistikos Departamentas (Lithuania). ციტირების თარიღი: August 16, 2017.
პაბრადე

პაბრადე (ლიეტ. Pabradė, პოლ. Podbrodzie) — ქალაქი ლიეტუვაში. მდებარეობს შვენჩიონისის რაიონში, ქალაქ შვენჩიონისიდან 30 კმ სამხრეთ-დასავლეთით, ვილნიუს – შვენჩიონისის გზატკეცილზე.
მექვიშია

მექვიშია (ლათ. Calidris) — ფრინველთა გვარი მეჭვავიასნაირთა რიგისა. ცნობილია 20-მდე სახეობა. გავრცელებულია ევროპის, აზიისა და ჩრდილოეთ ამერიკის ტუნდრის ზოლში. საქართველოში მეტად იშვიათად, მიმოფრენისას გვხვდება დასავლური მექვიშია (Calidris alpina), თეთრი მექვიშია (Calidris alba), თეთკუდა მექვიშია (Calidris temmincki) და სხვა. იკვებებიან წვრილი უხერხემლო ცხოველებით. ჟორდანია რ., ქართული საბჭოთა ენციკლოპედია, ტ. 6, თბ., 1983. — გვ. 628.
მეოცნებენი (ფილმი)

მეოცნებენი (ინგლ. The Dreamers) — რეჟისორ ბერნარდო ბერტოლუჩის დრამის ჟანრის ფილმი. გამოვიდა 2003 წელს. მთავარ როლებს ასრულებენ ლუის გარელი (რეჟისორ ფილიპ გარელის ვაჟი), ევა გრინი და მაიკლ პიტი. თეო - ლუის გარელი იზაბელი - ევა გრინი მეთიუ - მაიკლ პიტი ოფიციალური საიტი „The Dreamers“ — კინოფილმების ინტერნეტ-მონაცემთა ბაზა (ინგლისური) „The Dreamers“ — Box Office Mojo-ზე „The Dreamers“ — Rotten Tomatoes
რობერტ მუზილი

რობერტ მუზილი (გერმ. Robert Musil; დ. 6 ნოემბერი, 1880, კლაგენფურტი — გ. 15 აპრილი, 1942, ჟენევა) — ავსტრიელი მწერალი, დრამატურგი და ესეისტი. ავტორი ციკლისა „შეერთება“, „სამი ქალი“, დრამისა „მეოცნებენი“ და კომედიური პიესისა „ვინცენცი და მნიშვნელოვანი ქმრების დაქალი“, ორი რომანისა ყმაწვილი ტერლესის სულიერი შფოთვა“, და „უთვისებო კაცი“ (დაუმთავრებელი), ასევე მრავალრიცხოვანი ესესი, თეატრალური და ლიტერატურულ-კრიტიკული სტატიისა. „სამი ქალი“; 2012 „უთვისებო კაცი“; მთარგმნელი ნაია ბადრიძე, გამომცემლობა დიოგენე, 2008 რობერტ მუზილის "უთვისებო კაცის" ქართული თარგმანი მუზილის სახლი - სახელები და შეხვედრები დაარქივებული 2004-03-25 საიტზე Wayback Machine. ↑ 1.0 1.1 Bibliothèque nationale de France BnF authorities: პლატფორმა ღია მონაცემები — 2011. <a href="https://wikidata.org/wiki/Track:Q19938912"></a><a href="https://wikidata.org/wiki/Track:Q54837"></a><a href="https://wikidata.org/wiki/Track:Q193563"></a> ↑ 2.0 2.1 Encyclopædia Britannica <a href="https://wikidata.org/wiki/Track:Q5375741"></a> ↑ 3.0 3.1 SNAC — 2010. <a href="https://wikidata.org/wiki/Track:Q29861311"></a> ↑ 4.0 4.1 Internet Speculative Fiction Database — 1995. <a href="https://wikidata.org/wiki/Track:Q2629164"></a> ↑ 5.0 5.1 filmportal.de — 2005. <a href="https://wikidata.org/wiki/Track:Q15706812"></a> ↑ 6.0 6.1 ბროკჰაუზის ენციკლოპედია <a href="https://wikidata.org/wiki/Track:Q237227"></a> ↑ 7.0 7.1 Czech National Authority Database <a href="https://wikidata.org/wiki/Track:Q13550863"></a> ↑ 8.0 8.1 Store norske leksikon — 1978. — ISSN 2464-1480 <a href="https://wikidata.org/wiki/Track:Q746368"></a> ↑ 9.0 9.1 Gran Enciclopèdia Catalana — Grup Enciclopèdia, 1968. <a href="https://wikidata.org/wiki/Track:Q18696256"></a><a href="https://wikidata.org/wiki/Track:Q2664168"></a> ↑ 10.0 10.1 Encyklopedie dějin města Brna — 2004. <a href="https://wikidata.org/wiki/Track:Q16765207"></a> ↑ 11.0 11.1 Babelio — 2007. <a href="https://wikidata.org/wiki/Track:Q2877812"></a> ↑ 12.0 12.1 12.2 12.3 The Fine Art Archive — 2003. <a href="https://wikidata.org/wiki/Track:Q10855166"></a> ↑ 13.0 13.1 Munzinger Personen <a href="https://wikidata.org/wiki/Track:Q107343683"></a> ↑ 14.0 14.1 14.2 14.3 14.4 14.5 https://tritius.kmol.cz/authority/690881 <a href="https://wikidata.org/wiki/Track:Q130368343"></a> ↑ 15.0 15.1 15.2 Музиль Роберт // Большая советская энциклопедия: [в 30 т.] / под ред. А. М. Прохорова — 3-е изд. — Москва: Советская энциклопедия, 1969. <a href="https://wikidata.org/wiki/Track:Q17378135"></a><a href="https://wikidata.org/wiki/Track:Q649"></a><a href="https://wikidata.org/wiki/Track:Q5061737"></a> ↑ Deutsche Nationalbibliothek Record #118585916 // ინტეგრირებული ნორმატიული ფაილი — 2012—2016. <a href="https://wikidata.org/wiki/Track:Q27302"></a><a href="https://wikidata.org/wiki/Track:Q36578"></a>
ტაზის ნახევარკუნძული

ტაზის ნახევარკუნძული — ნახევარკუნძული რუსეთში, ტიუმენის ოლქში, დასავლეთ ციმბირის ვაკის ჩრდილოეთით, ობის უბესა (დასავლეთით) და ტაზის უბეს (აღმოსავლეთი) შორის. სიგრძე დაახლოებით 200 კმ, საშუალო სიგანე 100 კმ. ზედაპირი ვაკეა. სიმაღლე დაახლოებით 100 მ. გავრცელებულია ტუნდრის მცენარეულობა. ქართული საბჭოთა ენციკლოპედია, ტ. 9, თბ., 1985. — გვ. 637.
ლარისა დოლინა

ლარისა დოლინა (რუს. Лариса Долина) (ქალიშვილობის გვარი — კუდელმანი (რუს. Кудельман), პირველი ქორწინების შემდეგ — მიონჩინსკაია (რუს. Миончинская); დ. 10 სექტემბერი 1955, ბაქო, აზერბაიჯანის სსრ) — საბჭოთა კავშირისა და რუსეთის საესტრადო მომღერალი, მსახიობი, რუსეთის დამსახურებული (1993) და სახალხო არტისტი (1998). ეროვნებით ებრაელია. ჰყავს ქალიშვილი — ანგელინა მიონჩინსკაია. შეგიძლიათ იხილოთ მედიაფაილები თემაზე „ლარისა დოლინა“ ვიკისაწყობში. ოფიციალური საიტი ლარისა დოლინა კინოფილმების ინტერნეტ-მონაცემთა ბაზაში
რუსეთის ფედერალური მოწყობა

რუსეთის ფედერაციის შემადგენლობაშია 89 სუბიექტი: 21 რესპუბლიკა, 46 ოლქი, 1 ავტონომიური ოლქი, 4 ავტონომიური ოკრუგი, 2 ფედერაციული ქალაქი. 2000 წლიდან რუსეთი იყოფა 7 ფედერაციულ ოკრუგად. ფედერაციული სუბიექტების ტიპები: 2005 წელს რუსეთის ზოგიერთი ფედერალური სუბიექტები გაერთიანდა უფრ დიდ ტერიტორიულ ერთეულებად. გაერთიანეის პროცესი დასრულდა 2008 წლის 1 მარტს. თუმცა კიდევ იგეგმება ახლი გაერთიანებების გაკეთება. რუსეთის ფედერალური ოკრუგები 12 декабря 1993 г. «Конституция Российской Федерации», в ред. Федерального конституционного закона №7-ФКЗ от 30 декабря 2008 г. Вступил в силу со дня официального опубликования. Опубликован: "Российская газета", №237, 25 декабря 1993 г.
პეპე

კეპლერ ლავერან ლიმა ფერეირა (პორტ. Képler Laveran Lima Ferreira; დ. 26 თებერვალი, 1983) — პორტუგალიელი ფეხბურთელი, მადრიდის „რეალისა“ და პორტუგალიის ეროვნული ნაკრების ცენტრალური მცველი. პეპემ ფეხბურთის თამაში დაიწყო „ნაპოლიში“. შემდეგ 18 წლის ასაკში გადავიდა „კორინთიასში“. 2001-2002 წლების სეზონში კონტრაქტი გააფორმა პორტუგალიურ „მარიტიმუსთან“, სადაც სამი სეზონის გაატარა. 2004 წლის ზაფხულის სატრანსფერო ფანჯრისას „პორტუს“ შეუერთდა. პეპე ძალიან სწრაფად შეიქმნა „პორტუს“ დაცვის ხაზის ერთ-ერთ მამოძრავებელ ძალად. 2-ჯერ გახდა პორტუგალიის ჩემპიონი და ერთხელ პორტუგალიის თასის მფლობელი. „მარიტიმუში“ და „პორტუში“ პეპეს თამაშმა ბევრი აღაფრთოვანა. მისი შეძენა სურდა ლისაბონის „სპორტინგს“, მაგრამ ფეხბურთელის ტრანსფერი არ შედგა. ასევე პეპეს შეძენა ძალიან უნდოდა მის ყოფილ მწვრთნელს „მარიტიმუში“.იგი პეპეს „რენში“ ეპატიჟებოდა, მაგრამ ლასლო ბოლონის წინადადებაზე ცენტრალურმა მცველმა უარი თქვა. მიუხედავად იმისა, რომ პეპე კარგად თამაშობდა, მისი პროგრესი ბრაზილიის ნაკრებში არ შეიმჩნეოდა. ამის გამო პეპემ გადაწყვიტა, რომ პორტუგალიის მოქალაქეობა მიეღო და პორტუგალიის ეროვნულ გუნდში ეთამაშა. ყველა ევროპულ ნაკრებს სურდა პეპეს საკუთარ გუნდში ხილვა, მაგრამ როგორც აღმოჩნდა ცენტრალური მცველისთვის ოცნება იყო პორტუფგალიის ნაკრებში ასპარეზობა. თითქმის ყველა ევროპულ გრანდს სურდა პეპეს გადაბირება, მაგრამ წარმოშობით ბრაზილიელმა მცველმა მაინც „რეალი“ აირჩია. პეპე "ბლანკოსის" თვალში შემდეგი ფაქტორების გამო მოხვდა: კარგად ირჩევს პოზიციას, ბრწყინვალედ ართმევს ბურთს მეტოქე გუნდის ფეხბურთელებს და ტაქტიკურადაც კარგად თამაშობს. "ბლანკოსში" მისვლიდან რამდენიმე თვეში პეპემ ესპანურ პრესასთან შემდეგი განაცხადა: „პორტუ“ - ეს მხოლოდ ნაბიჯია ჩემს კარიერაში, რადგან ჩემი ოცნება დაკავშირებული იყო „მადრიდის რეალთან“. პეპე მონაწილეობდა ევრო 2008-ზე, ასევე 2010 წლის მსოფლიო ჩემპიონატზე, სადაც ის ხშირად თამაშობდა საყრდენი ნახევარმცველის პოზიციაზე. მონაწილეობა მიიღო ევრო 2012-ზე. პორტუ:(6) პორტუგალიის ჩემპიონი (2): 2005/06, 2006/07 პორტუგალიის თასის მფლობელი (1): 2005/06 პორტუგალიის სუპერთასის მფლობელი (2): 2004, 2006 საკონტინენტთაშორისო თასის გამარჯვებული (1): 2004 რეალ მადრიდი: (14) ესპანეთის ჩემპიონი (3): 2007/08, 2011/12, 2016/17 ესპანეთის თასის მფლობელი (2): 2010/11, 2013/14 ესპანეთის სუპერთასის მფლობელი (2): 2008, 2012 ჩემპიონთა ლიგის გამარჯვებული (3): 2013/14, 2015/16, 2016/17 უეფა-ს სუპერთასის გამარჯვებული (2): 2014, 2016 მსოფლიო საკლუბო ჩემპიონატის გამარჯვებული (2): 2014, 2016 პორტუგალია ევროპის ჩემპიონი (1): 2016 ევროპის საფეხბურთო ჩემპიონატის საუკეთესო გუნდი: 2008, 2012, 2016 ჩემპიონთა ლიგის სეზონის გუნდი: 2013/14 წლის გუნდის წევრი ესმ-ის ვერსიით: 2013/14 პორტუგალიის წლის ფეხბურთელი: 2014 ვიკისაწყობში არის გვერდი თემაზე: პეპე პროფილი რეალ მადრიდის ოფიციალურ საიტზე (ინგლისური) პროფილი Transfermarkt-ზე (ინგლისური) პროფილი Soccerway-ზე (ინგლისური) პეპე — ფიფას ჩანაწერი[დაარქივებული] ↑ 1.0 1.1 1.2 Pepe. Soccerway. ციტირების თარიღი: 9 ოქტომბერი, 2015. ↑ „UEFA EURO 2016 Team of the Tournament revealed“. UEFA.com. Union of European Football Associations. 11 ივლისი, 2016. ციტირების თარიღი: 11 ივლისი, 2016. შეამოწმეთ თარიღის პარამეტრი |accessdate= და |date=-ში (დახმარება)
მეღორღია

მეღორღია (ლათ. Oenanthe) — ფრინველთა გვარი ბეღურასნაირთა რიგისა. გავრცელებული არიან ევროპაში, აფრიკაში, ჩრდილოეთ ამერიკაში. ბუდობენ კლდეთა ნაპრალებში, ქვებს შორის, ხევებში და სხვა. დედალი მაისში დებს 4–8 კვერცხს, კრუხობს ორ კვირამდე. საქართველოში (ზღვის დონიდან 3000–3500 მ-მდე) გვხვდება 3 სახეობა: ჩვეულებრივი მეღორღია (Oenanthe oenanthe), შავამლაყი მეღორღია (Oenanthe hispanica) და ცეკვია მეღორღია (Oenanthe isabellina). ისინი ჩვენში აპრილში მოფრინავენ და სექტემბრამდე რჩებიან. სასარგებლო მწერიჭამია ფრინველებია. ჟორდანია რ., ქართული საბჭოთა ენციკლოპედია, ტ. 6, თბ., 1983. — გვ. 636.
ნიკორწმინდა

ნიკორწმინდა — სოფელი საქართველოში, რაჭა-ლეჩხუმისა და ქვემო სვანეთის მხარის ამბროლაურის მუნიციპალიტეტში. თემის ცენტრი (სოფელი: კაჩაეთი, დაბა: ხარისთვალა). მდებარეობს რაჭის ქედის ჩრდილოეთ კალთაზე, ზღვის დონიდან 1180 მ სიმაღლეზე, შაორის წყალსაცავის ჩრდილოეთით. ამბროლაურიდან 16 კილომეტრში. სოფელში არის საჯარო სკოლა 2014 წლის აღწერის მონაცემებით სოფელში ცხოვრობს 498 ადამიანი. სოფელმა სახელწოდება მიიღო XI საუკუნეში აქ აგებული ნიკოლაოსწმიდის ეკლესიისაგან. შუა საუკუნეებში ნიკორწმინდა ნიკორწმიდის საეპისკოპოსოს ცენტრი იყო. ამჟამად ნიკორწმინდის ეპარქიის ცენტრია. აღმოსავლეთ საქართველოში ირანის აგრესიის დროს XVII საუკუნეში ერთ ხანს თავს აფარებდა მეფე თეიმურაზ I. სოფელში დგას XI საუკუნის ნიკორწმინდის ტაძარი. სოფლიდან სამხრეთ დასავლეთით 2 კმ-ზე არის საყინულის მღვიმე. სოფლიდან დასავლეთით 4-5 კილომეტრის დაშორებით არის ჭელიშის უდაბნოს ნამონასტრალი. ქართული საბჭოთა ენციკლოპედია, ტ. 7, თბ., 1984. — გვ. 435. ↑ 1.0 1.1 მოსახლეობის 2014 წლის აღწერა (არქივირებული). საქართველოს სტატისტიკის ეროვნული სამსახური (ნოემბერი 2014). ციტირების თარიღი: 30 დეკემბერი 2019. ↑ საგანმანათლებლო დაწესებულებების კატალოგი. დაარქივებულია ორიგინალიდან — 2012-11-10. ციტირების თარიღი: 2012-08-22. ↑ მოსახლეობის 2002 წლის აღწერა. საქართველოს სტატისტიკის ეროვნული სამსახური (2002 წელი). ციტირების თარიღი: 30 დეკემბერი 2019.
Botnet

ბოტნეტი — კომპიუტერების ჯგუფი, რომელიც იმართება ერთი ან რამდენიმე ადამიანისგან. ბოტნეტი უმეტესად იმართება IRC-იდან (Internet Relay Chat), მაგრამ მისი მართვა შესაძლებელია საიტიდანაც. ბოტნეტის სამართავად საჭიროა ერთი ბოტი, რომლის შოვნაც არც ისე ძნელია; თვითონ ბოტნეტის შემქმნელსაც კი შეუძლია აირჩიოს ბოტი. ბევრი ბოტი არსებობს და ყველას განსხვავებული ფუნქციები აქვთ, ბოტნეტის შემქმნელი იმ ბოტს ირჩევს, რომელსაც უფრო მეტი ფუნქცია აქვს და რომელიც უფრო მარტივი სამართავია. იმისათვის, რომ უფრო მძლავრი ბოტნეტი იყოს ბოტის გავრცელებაა საჭირო, რაც უფრო გავრცელებულია და რაც უფრო მეტი კომპიუტერია დაზომბირებული მით უფრო მძლავრია ბოტნეტი. ბოტნეტის მეშვეობით უამრავი რამ არის შესაძლებელი, მაგალითად: ინტერნეტის გათიშვა, სერვერის გათიშვა, ქსელის ბარათის გადაწვა და სხვა. ამისათვის იყენებენ DDoS (Distributed Denial of Services)-ს. უმეტესად ბოტნეტს იმიტომ აწყობენ რომ მოაწყონ DDoS — შეტევები. ბოტები უმეტესად იწერება C++ და C-ში. იმისთვის, რომ ბოტი გავრცელდეს საჭიროა ამ ბოტის დაკომპილირება, რისთვისაც იყენებენ Microsoft Visual C++ ან LCC-Win 32-ს. Botnet
გუტი

ხოსე მარია გუტიერეს ერნანდესი (ესპ. José María Gutiérrez Hernández), ცნობილი როგორც გუტი (დ. 31 ოქტომბერი, 1976), — ესპანელი ფეხბურთელი, პოზიციით ნახევარმცველი. კარიერის დიდი ნაწილი გაატარა მადრიდის „რეალში“, ჩაატარა 500-ზე მეტი ოფიციალური მატჩი, კლუბთან ერთად შეძლო 15 ტიტულის მოპოვება, ყველაზე მნიშვნელოვანი - ჩემპიონთა ლიგა და ხუთი პრიმერა დივიზიონის ჩემპიონის ტიტული. „რეალის“ ძირითად გუნდში გატარებული 15 სეზონის შემდეგ გადავიდა თურქეთეთის კლუბ „ბეშიქთაშში“, სადაც 1 გატარებული სეზონის შემდეგ კარიერა დაასრულა. რეალ მადრიდი საკონტინენტთაშორისო თასი: 1998, 2002 უეფა-ს ჩემპიონთა ლიგა: 1997–98, 1999–2000, 2001–02 უეფა-ს სუპერთასი: 2002 ესპანეთის პრიმერა დივიზიონი: 1996–97, 2000–01, 2002–03, 2006–07, 2007–08 ესპანეთის სუპერთასი: 1997, 2001, 2003, 2008 ბეშიქთაში თურქეთის თასი: 2010–11 ესპანეთი 18 წლ. უეფა-ს ევროპის 18 წლამდე ფეხბურთელთა ჩემპიონატი: 1995 ესპანეთი 21 წლ. უეფა-ს ევროპის 21 წლამდე ფეხბურთელთა ჩემპიონატი: 1998 Guti — ფიფას ჩანაწერი[დაარქივებული] პროფილი BDFutbol-ზე
აკროპოლისის მუზეუმი

აკროპოლისის მუზეუმი — აკროპოლისის გორაზე, ათენში (საბერძნეთი), ნაპოვნი არქეოლოგიური ნივთების გამოფენისთვის აგებული მუზეუმი. ოფიციალურად გაიხსნა 2009 წლის 20 ივნისს. ბერნარდ ჩუმის პროექტით აგებული ახალი მუზეუმი აკროპოლისის ფერხთით მდებარეობს. მშენებლობის ორგანიზაციას ხელმძღვანელობს არისტოტელეს უნივერსიტეტის საპატიო პროფესორი, არქეოლოგი დიმიტრიოს პანდერმალისი. მუზეუმის შენობა გახსნის წინ (20 ივნისი, 2009) ახალი მუზეუმის შენობა გახსნის წინ (20 ივნისი, 2009) ↑ В Афинах открылся музей Акрополя. დაარქივებულია ორიგინალიდან — 2012-04-13. ციტირების თარიღი: 2009-12-23.